34 Nao Elihu i gohed blong ansa, i se:2 “Yufala ya we i waes, yufala i lesin long ol tok blong mi,Yufala ya we i save plante samting, yufala i harem mi,3 From we sora i save skelem* ol toktok,Stret olsem we tang i save testem kakae.4 I gud yumi nomo i skelem se wanem i stret,I gud yumi mekem desisen bitwin yumi se wanem i gud.5 From we Job i bin talem se: ‘Mi mi mekem i stret,+Be God i no letem mi mi kasem jastis.+6 ?Mi mi save giaman long saed blong jajmen blong mi?Soa blong mi i no save kam gud, nating se mi no mekem wan rong.’+7 ?I gat wan narafala man i olsem Job,We i stap dring ol tok jik olsem wota?8 Hem i stap kampani wetem olgeta we oli stap mekem i no stretMo i stap joen wetem ol man nogud.+9 From we hem i bin talem se: ‘Man i no kasem wan gud samtingTaem i traem blong mekem God i glad.’+10 Taswe yufala ya we i kasemsave samting,* yufala i lesin long mi:!Neva tru God i gat tingting blong mekem samting we i nogud,+Mo blong God Ya We i Gat Olgeta Paoa i mekem rong!+11 From we bambae hem i givim pei long man folem samting we man i mekem+Mo i mekem se man i kasem frut blong ol fasin blong hem.12 Be i tru, God i no stap mekem i no stret,+God Ya We i Gat Olgeta Paoa i no save gowe long jastis.+13 ?Hu i putum hem blong i bos long wol,Mo hu i putumap hem blong i lukaot long fulwol?*14 Sipos hem i putum tingting* i stap long olgeta,Mo sipos hem i tekembak spirit mo win blong olgeta, i holem i stap,+15 Bambae evri man i lus wantaem,Nao man bambae i gobak long das.+16 Taswe sipos yu gat save, yu tingting gud long samting ya,Yu lesin gud long samting we mi talem.17 ?I stret we man we i no laekem jastis i rul,Mo yu save tok agensem wan stret man we i gat bigfala paoa?18 ?Yu yu save talem long wan king se: ‘Yu gud blong nating nomo,’No long ol haeman se: ‘Yu yu rabis’?+19 I gat wan Man we i no luk ol prins se oli gud moaMo i no stap mekem i gud moa long rijman i bitim puaman,*+From we olgeta evriwan oli ol wok blong han blong hem.+20 Oli save ded kwiktaem nomo+ long medel naet,+Oli seksek nogud mo oli pasawe.Olgeta we oli gat bigfala paoa tu, oli tekemaot olgeta, be i no long han blong man.+21 From we ae blong God i stap luk ol fasin blong wan man,+Mo Hem i luk evri step blong hem.22 I no gat tudak o sado we i tudak olgetaWe ol man blong mekem nogud oli save haed long hem.+23 From God i no bin putum wan stret taem blong eni manBlong i go long fes blong hem blong i jajem hem.24 Hem i stap brekemdaon man we i gat bigfala paoa, we hem i no nid blong faenemaot poen long hem fastaem,Mo i putumap ol narafala long ples blong olgeta.+25 From we hem i save samting we oli stap mekem.+Hem i stap winim olgeta long naet, mo i smasem gud olgeta.+26 Hem i stap wipim olgeta from ol rabis fasin blong olgeta,Long wan ples we evri man i save luk,+27 From we oli tanraon finis, oli no moa folem hem+Mo oli no moa tingbaot eni fasin blong hem.+28 Oli mekem se ol puaman oli krae i go long hem,Mekem se hem i harem krae blong olgeta we oli no gat paoa.+29 ?Taem God i stap kwaet nomo, hu i save tok agensem hem??Taem hem i haedem fes blong hem, hu i save luk hem?Nating se hem i mekem long wan nesen no wan man, risal blong hem i sem mak nomo,30 Blong mekem se man we i no bilif long God,* i no save rul+No i putum wan trap blong kasem ol man.31 Sipos wan man i talem long God se:‘Mi mi kasem panis, nating se mi no mekem wan rong,+32 Yu tijim mi long samting we mi no bin luk,Sipos mi bin mekem wan rong, bambae mi no moa mekem.’33 ?Yu ting se God bambae i givim pei long yu folem tingting blong yu, nating se yu sakemaot jajmen blong hem?Yu yu mas jusum, i no mi.Taswe yu talem long mi samting we yu save gud.34 Ol man we oli kasemsave samting* bambae oli talem long miEni waes man we i harem mi—35 ‘Job i stap toktok be i no gat save,+Mo ol tok blong hem oli soemaot se hem i no gat hed.’36 I gud oli traem Job* kasem ful mak blong hemFrom we ol ansa blong hem oli olsem ansa blong ol man nogud.37 Antap long ol sin blong hem, hem i stap rebel.+!Long fes blong yumi, hem i stap klapem han blong hem blong jik nomoMo i talem plante moa toktok agensem tru God!”+
tpi_Latn